Ordre de Servei per al servei Hosting Compartit -\nOrdre de Servei per al servei Hosting Compartit\nTot seguit s’indiquen les condicions específiques del contracte aplicables a totes les solucions Hosting comprades a Nominalia.\nLa present Ordre de Servei (en endavant “OdS”) és part integrant i essencial de les Condicions Generals de Servei (en endavant “CGS”). Les CGS i la present OdS estableixen els termes i condicions per a la prestació del servei de Hosting(en endavant “Servei”) per part de Nominalia al Client (d’ara en endavant, “Client”), en totes les seves variants i presentacions. Els termes amb majúscula utilitzats en aquesta OdS tenen el mateix significat definit en les CGS. L’oferta comercial publicada online a http://www.nominalia.com forma part integrant de les presents condicions.\n1 – Descripció del Servei\nEl servei de Hosting s’activa immediatament després de la compra fent clic al botó corresponent al panell de control i consisteix en el subministrament per part de Nominalia al Client d’un espai de memòria al disc dur del seu propi servidor dedicat a compartir continguts web mitjançant els protocols http i / o https. Les especificacions tècniques i els detalls del Servei es pot consultar al web de Nominalia, al canal dels productes relatius al Servei en qüestió. Nominalia no proporciona directament al Client cap aparell físic. Els servidors de Nominalia mitjançant els quals es presten els serveis es troben al servidor extern de BT Itàlia SpA a Settimo Milanese (MI), via Darwin 85 i Namesco Ltd, Unit 2 Smallmead Road GB rg2 0QS Reading Berkshire United Kingdom.\nEl servei s’ofereix mitjançant diferents solucions, cadascuna de les quals es defineix per unes característiques tècniques particulars. Les possibles solucions es publiquen de forma actualitzada al web de Nominalia,amb indicacions sobre les diferències tècniques i l’oferta econòmica corresponent. Nominalia es reserva el dret de formular, fins i tot durant la vigència del contracte, ofertes promocionals, aquestes ofertes és publicaran al web, i en aquest cas s’hauran d’examinar les condicions i termes establers per a cada cas concret, fent especial atenció als límits d’espai de memòria i trànsit.\nL’elecció del tipus de sistema operatiu (per exemple, Linux o Windows) sobre la qual activar el servei recau exclusivament en el Client, es durà a terme en el moment de la compra i no es podrà modificar posteriorment. Per tant, el Client assumeix la responsabilitat de l’adequació de l’elecció realitzada, en relació amb les seves necessitats.\n2 – Condicions d’ utilització del servei\nEl Client és compromet a utilitzar el Servei d’acord amb les CGS, en especial amb l’art. 8, a la present OdS i a qualsevol norma o regulació aplicable.\n2.1 – Associació a un Nom de Domini\nEl servei és proporcionat per Nominalia en associació amb els Noms de Domini que en el moment d’activació del servei:\nestiguin a Nominalia en qualitat de Mantenidor, es gestionin en el mateix panell de control en el qual s’activa el Servei i utilitzin el DNS de Nominalia;\nestiguin a Nominalia en qualitat de Mantenidor i de Propietari,posats gratuïtament a a disposició del Client per Nominalia, per provar el Servei, fins i tot sense tenir un Nom de Domini registrat;\nmantinguts tercers proveïdors que no utilitzin els DNS de Nominalia.\n2.1.1 – Servei de Noms de Domini mantinguts per Nominalia.com\nEn el cas de Noms de Domini mantinguts per Nominalia en qualitat de Mantenidor, el Client es compromet al fet que, si en el transcurs de la durada del present contracte el Client no renova o transfereix el Nom de Domini a un altre Mantenidor o decideix canviar els DNS associats al Nom de Domini de Nominalia a DNS d’altres proveïdors, el Servei expirarà i totes les dades emmagatzemades / presents a l’espai posat a disposició amb el Servei seran eliminades per part de Nominalia. Per tant, correrà a càrrec i serà de l’exclusiva responsabilitat del Client el trasllat de les dades a un suport alternatiu, abans de la cancel·lació deguda a la no renovació del Nom de Domini o al canvi de DNS a altres proveïdors.\n2.1.2 – Servei de noms de domini gratuïts oferts per Nominalia\nNominalia posa a disposició del Client alguns Noms de Domini de tercer nivell ( per exemple : Miosito.simply – webspace.it) per permetre al Client provar el Servei sense tenir un Nom de Domini actiu. El Client accepta que no tindrà cap dret de propietat o precedència sobre aquest Nom de Domini que romandrà propietat de Nominalia . Nominalia també es reserva la possibilitat de desactivar aquests Noms de Domini en qualsevol moment, previ avís, sense cap dret per part del Client com a resultat d’aquesta desactivació en concepte de reemborsament, indemnització, despeses o qualsevol reclamació. En el moment de la desactivació, totes les dades del Client presents a l’espai posat a disposició per Nominalia.com seran eliminades sense cap responsabilitat per part de Nominalia en el manteniment i / o gravació de les mateixes. Per tant,serà responsabilitat del Client i corre exclusivament a càrrec seu la gravació de les dades en un suport alternatiu abans de la desactivació.\n2.1.3 – Servei de Noms de Domini mantinguts per altres proveïdors\nEn el cas de Noms de Domini provinents d’altres proveïdors, i per tant, no mantinguts per Nominalia, el Client haurà d’associar el Servei adquirit amb el Nom de Domini del qual és titular en un altre proveïdor. El Client està d’acord que, si durant la vigència del present contracte, decideix associar el Servei amb un Nom de Domini diferent de l’indicat en el moment de la contractació del Servei, les dades introduïdes fins a aquell moment s’eliminaran de forma automàtica, exonerant de qualsevol responsabilitat en aquest sentit a Nominalia. En aquesta situació, serà responsabilitat del Client guardar les dades en altres suports abans de realitzar el canvi.A més, el Client podrà en qualsevol moment transferir el Nom de Domini a Nominalia, que es convertirà en el Mantenidor. Aquesta operació la realitzarà necessàriament el Client des del panell de control on es gestiona el Servei associat al Nom de Domini . Fins i tot, en cas que la sol·licitud de transferència es realitzi des d’un Panell de Control diferent d’on es gestiona el Servei, l’ordre de transferència serà degudament processada per Nominalia.com . En el cas d’aprovació de la transferència per part del propietari del Nom de Domini, el Servei activat en un panell de control diferent i associat a aquell Nom de Domini no es podrà subministrar, i per tant, es desactivarà sense previ avís. Les dades introduïdes fins a aquell moment s’eliminaran automàticament, exonerant Nominalia de qualsevol responsabilitat en aquest sentit,sense perjudici del dret de Nominalia de rebre el pagament corresponent al Servei complet.Disclaimer: amb carácter general, NOMINALIA no està autorizada per la Llei a gaurdar continguts (Llei 25/2007 i concordants i altres d’aplicació). El Client és l’únic responsable de la suspensió, trasllat o cancelació dels sus noms de domini i de les conseqüències directos i indirectes que s’aquest fet es pugin derivar.\n2.2 – Ús dels recursos relacionats amb el Servei\nTotes les dades i continguts de l’espai web i bases de dades atorgats a través del Servei són i seguiran sent propietat exclusiva del Client. El Client, per tant, assumeix la responsabilitat d’aquestes dades i del seu contingut. Recau sota l’exclusiva responsabilitat del Client qualsevol transacció efectuada en l’espai web o en les bases de dades associades al Servei.\nEn el cas de compra en nom de tercers, el Client és responsable de les dades que aquests puguin introduir a l’espai web proporcionat pel Servei.\nNominalia es reserva el dret de suspendre immediatament el Servei si, segons el seu judici o a la recepció d’avisos per part de tercers, considera que es porten a terme activitats que incompleixen la llei, la moral del present OdS i/o de les CGS, sobre la base dels elements adquirits o que es poden adquirir mitjançant els continguts facilitats pel Client a l’espai del disc o a les bases de dades. En aquest cas , després de la notificació per part de Nominalia, el Client està obligat a l’eliminació de les causes de la reclamació o a la presentació de la documentació pertinent que demostri el ple compliment de la normativa vigent de l’activitat per part seva. La manca de resposta autoritza Nominalia a suspender immediatament i sense previ avís, de forma cautelar, el Servicio.En el cas de la compra del Servei en nom de tercers, Nominalia es reserva el dret de contactar directament amb aquests tercers o usuaris del Servei. En cas d’absència de resposta immediata, Nominalia. tindrà el dret d’ interrompre el subministrament del Servei que es deriva de l’activitat il·legal i / o no autoritzada, sense perjudici del dret al pagament complet de la tarifa i el dret de Nominalia a una acció per a la plena indemnització pels danys soferts.\n2.2.1- L’espai del disc i el contingut\nEl límit d’espai del disc especificat en l’oferta publicada online a Nominalia.com no pot ser superat pel Client. Si se supera aquest límit per part del Client, Nominalia procedirà a suspendre el Servei fins que el Client no redueixi l’espai ocupat dins dels límits especificats per contracte o fins que no procedeixi a la compra d’una solució superior amb el consegüent ajust del Servei de la plataforma tècnica. En absència d’aquesta adaptació Nominalia no es fa responsable dels problemes del mal funcionament del web.\nNominalia ofereix, amb alguns plans del Servei, espai il·limitat. Per tal de garantir l’estabilitat de la plataforma i impedir que el seu disc s’ompli de manera incontrolada, Nominalia podrà establir, a la seva discreció, un límit simbòlic (250 GB) en l’espai en disc del client. En cas que el client necessiti més espai, podrà sol·licitar-lo gratuïtament al Suport Tècnic de Nominalia abans d’assolir el límit estipulat i no incórrer així en la impossibilitat d’afegir més fitxers. El Suport Tècnic de Nominalia procedirà a ampliar-ne l’espai disponible en la major brevetat possible.\nL’espai del disc associat al Servei només ha de ser utilitzat per a la gravació de continguts accessibles a través de la web vinculada al Servei i / o els arxius / biblioteques utilitzats directament des de les pàgines web. No es consideren vàlids als efectes de la present OdS la utilització de l’espai per efectuar còpies de seguretat, intercanvi d’arxius a través d’http / https / ftp o qualsevol altra forma de gravació de dades no proporcionades a través de la pàgina web associada al Servei amb enllaços http o https.\nNo es consideren conformes a la present OdS (la present llista es fa a títol il·lustratiu, no exhaustiu) :\narxius de vídeo o fotos no publicats mitjançant apropiats programes de fotos / vídeo;\narxius d’imatges de càmeres web publicats a través FTP cada N minuts;\nCòpia de seguretat del contingut de l’ordinador personal,\nMés de 3 còpies de seguretat del seu web al seu espai web\nCòpia de seguretat de les pròpies bases de dades (amb excepció de les realitzades per Nominalia);\nCòpies de seguretat de les còpies de seguretat.\nAltres exemples de materials que no es poden inserir a l’espai de disc associat amb el Servei:\nMaterial pornogràfic infantil;\nStreaming d’àudio / vídeo;\nProxy scripts Proxy / Anonymizers;\nProgrames pirates / Warez;\nPàgines que contenen enllaços a material de pirateria / warez;\nPàgines que només contenen llistes d’arxius per descarregar;\nWebs que promouen activitats il·legals;\nWebs fraudulentes / phishing;\nScript per l’enviament de correu electrònic no controlat;\nEls blocs o fòrums on es poden enviar comentaris sense moderació i / o sense cap verificació per controlar que qui publica un comentari és realment una persona i no un script(per exemple, de CAPTCHA);\nMaterial amb copyright que el Client no té el dret de publicació.\nEn cas d’incompliment per part del Client d’aquestes obligacions, Nominalia es reserva el dret a interrompre el Servei, i donar per acabat el contracte per culpa del Client. El Client haurà de respectar les indicacions tècniques proporcionades per Nominalia, en el cas que el Client introdueixi en el seu espai programes o aplicacions no correctes. Si el Client no respecte les mencionades indicacions o excedeix l’espai límit, Nominalia es reserva el dret a rescindir el present contracte, sense cap mena de responsabilitat en termes econòmics respecte al Client.\nEls arxius, els programes i els continguts de l’espai del Client són responsabilitat del Client. Si aquests, per la seva pròpia voluntat, per mancança d’ actualitzacions o per errors en l’escriptura del codi,ataquen la vulnerabilitat del sistema, permeten l’accés d’intrusos i / o són explotats pel Client o per tercers, autoritzats o no autoritzats pel Client, per provocar danys directament o indirectament als serveis prestats per la plataforma o a altres usuaris, Nominalia pot intervenir i suspendre el Servei fins que el Client no restauri les condicions de seguretat normals.\n2.2.2 – Espai de la Base de Dades\nEl límit d’espai de la base de dades especificat en l’oferta publicada online en Nominalia es refereix a la dimensió d’una sola base de dades i no pot ser superat pel Client. Si se supera aquest límit, Nominalia procedirà a bloquejar l’accés a la plataforma de la base de dades que proporciona el Servei fins que el Client no redueixi l’espai ocupat dins dels límits especificats per contracte o procedeixi a la compra d’una solució superior del Servei amb la consegüent adaptació de la plataforma tècnica. En absència d’aquesta adaptació Nominalia no es fa responsable del mal funcionament de la web com a conseqüència del bloqueig de l’accés a la base de dades per superació de la dimensió màxima permesa.\n2.2.3 – Trànsit http, https i ftp\nEl servei proporciona un límit de trànsit definit en l’oferta que en tot cas no se sumarà al que Nominalia.com posa a disposició amb la registració del Nom de Domini . El límit de trànsit present en la fitxa de producte és la suma del trànsit dels serveis http , https i ftp . A més, es precisa que en cas d’actualització o retorn a una versió anterior amb la compra d’una solució diferent del Servei, el límit de trànsit serà el previst en la nova solució adquirida i no una suma de les dues solucions. Si se supera aquest límit per part del Client, Nominalia procedirà a suspendre el Servei fins al primer dia del mes successiu o fins que el Client no procedeixi a comprar una solució del Servei que tingui un límit de trànsit major. En absència d’aquesta adaptació Nominalia no es fa responsable del mal funcionament del web. El trànsit no utilitzat durant el mes precedent no se sumarà al trànsit disponible per al mes següent.\nEl Client és conscient que el trànsit http / https / ftp está estretament lligat a la visualització del lloc o la pàgina web i dels arxius associats. Nominalia es reserva el dret de suspendre el servei en cas que el trànsit http / https / ftp s’utilitzi per proporcionar continguts descrits com a no vàlids en els termes previst en aquesta OdS i descrits en el paràgraf “L’espai del disc i contingut.”\n2.2.4 – Recursos del servidor i sistema operatiu\nA efectes de visutltzació (i gestió en general) de la seva pàgina web, a títol inlustratiu i no exahustiu, al Client no li será permés:\nsuperar el 20% del total de recursos d’un servidor (CPU, RAM) durant més de 60 segons;\nsuperar el número de 100.000 arxius o directoris (inode) dins de l’espai disponible per al Servei;\nsuperar el número de 5000 arxius (inode) dins del mateix directori;\ndur a terme script stand-alone, executats en modalitat daemon, que no estiguin directament vinculats a la prestació d’una pàgina web (amb l’excepció de la funcionalitat de ‘cron’ subministrada amb el Servei);\ndur a terme consultes a les bases de dades, amb una durada superior als 15 segons;\nTambé en aquestes situacions Nominalia es reserva el dret de suspendre el servei i retirar-se del present contracte, sense cap deute en termes econòmics envers el Client, llevat de la indemnització per ulteriors danys.\n2.2.5 – Migracions de plataforma\nEl Client reconeix i accepta que en el conjunt de la seva activitat habitual, Nominalia podria haver de realitzar la migració del Servei del Client a una nova plataforma de característiques similars. El procés de migració podria causar una interrupció del servei amb relació al volum de l’espai en disc ocupat pel Client a la plataforma. Pel que fa al lapse d’interrupció i previsió de la mateixa, Nominalia comunicarà amb una antelació raonable les operacions de migració planificades.\n2.3 – Altres Serveis\nNominalia ofereix gratuïtament, amb alguns plans de Servei, alguns serveis addicionals, que s’enumeren a continuació.\nWebSite permet al Client la creació de la seva pròpia web sense conèixer cap llenguatge de programació. Nominalia informa al Client que el servei WebSite està connectat amb el sistema operatiu tirat, de manera que si el Client desitja canviar del sistema operatius Windows a Linux o a l’inrevés, les dades del web és perdran i no serà possible recuperar-les. Per aquest motiu, Nominalia, exempta de qualsevol responsabilitat, suggereix al Client que guardi les dades en un suport alternatiu abans de canviar de sistema operatiu. En qualsevol cas, el servei WebSite és ofert per Nominalia “tal qual”, sense cap garantia, ni explícita, ni implícita de funcionament. El Client eximeix Nominalia de qualsevol responsabilitat en cas de mal funcionament o pèrdua de dades.\n2.3.2 – Sitonline\nPer tal de permetre que el Client creï la seva pròpia web sense conèixer cap llenguatge de programació, Nominalia ofereix al Client el programa propietat de Sitonline, que el Client pot descarregar des del seu panell de control. Les tarifes estan indicades en l’Oferta comercial publicada a la pàgina web de Nominalia. El Client haurà d’atenir-se a als termes i condicions de la llicència Sitonline publicada a la següent adreça: http://www.sitonline.it/condizioni-generali. En particular, el Client reconeix que la llicència només és vàlida per a la instal·lació en un sol equip i que està absolutament prohibit descompilar, desacoblar o descodificar el programa. El Client reconeix també que el programa Sitonline s’ofereix ” tal qual”, sense cap garantia, ni explícita ni implícita de funcionament, exonerant Nominalia i Sitonline de qualsevol responsabilitat en aquest sentit. En qualsevol cas, el Client queda informat que per qualsevol problema inherent al programa és responsable Sitonline en tant que n’és propietari.\n2.3.3 – Softaculous / AppManager\nPer tal de permetre al Client la instal·lació ràpida dels scripts gratuïts més populars, com ara, WordPress o Joomla! i així poder crear ràpidament la seva pròpia web, Nominalia posa a disposició del Client el programa Softaculous, propietat de Softaculous Inc., disponible en alguns dels plans del Servei amb el nom de AppManager i instal·lat als servidors de Nominalia. El Client reconeix que el programa Softaculous s’ofereix “tal qual”, sense cap garantia, ni explícita ni implícita, exonerant a Nominalia.com de qualsevol responsabilitat en cas de mal funcionament o pèrdua de les dades causada per problemes del programa en si.\nPer a la gestió avançada de les estadístiques web, Nominalia posa a disposició del Client el programa Urchin,propietat de Google Inc., disponible en alguns plans del Servei, instal·lat als servidors de Nominalia, que permet al Client monitorar les estadístiques d’accés al seu web a través del tauler web. El Programa Urchin no proporciona estadístiques d’accés per a les webs creades amb els programes Sitonline, Website, CloudSite, i a través dels productes de Ecommerce de Nominalia. El Client reconeix que el programa Urchin es proporciona “tal qual” sense garantia de cap tipus, ni explícita ni implícita de funcionament, alliberant Nominalia de qualsevol responsabilitat en cas de mal funcionament o pèrdua de dades causada per problemes del programa en si.\nTambé per a la gestió d’estadístiques web, Nominalia posa a disposició del Client el programa AWStats disponible en alguns plans del Servei, instal·lat als servidors de Nominalia, que permet al Client a través del tauler web, monitorar les estadístiques d’accés al seu web. El programa AWStats no proporciona estadístiques d’accés per webs creades amb els programes Sitonline, WebSite,CloudSite i a través dels productes de Ecocomerce de Nominalia.com. El Client reconeix que el programa AWStats s’ofereix “tal qual”, sense cap garantia, ni explícita ni implícita de funcionament, alliberant Nominalia.com de qualsevol responsabilitat en cas de mal funcionament o pèrdua de dades causada per problemes del programa en si.\nPer tal de permetre al Client la gestió de les seves bases de dades MySQL, Nominalia posa a disposició del Client el programa phpMyAdmin disponible en alguns plans del Servei, instal·lat als servidors de Nominalia. El Client reconeix que el programa phpMyAdmin s’ofereix “tal qual”, sense cap garantia, ni explícita ni implícita, alliberant Nominalia de qualsevol responsabilitat en cas de mal funcionament o pèrdua de dades causada per problemes del programa en si.\nPer tal de permetre al Client la gestió de les seves bases de dades Microsoft SQL, Nominalia.com posa a disposició del Client el programa myLittleAdmin, propietat de myLittleTools (http://www.mylittletools.net), disponible en alguns plans del Servei, instal·lat als servidors de Nominalia. El Client reconeix que el programa myLittleAdmin s’ofereix “tal qual”, sense cap garantia, ni explícita ni implícita, alliberant Nominalia.com de qualsevol responsabilitat en cas de mal funcionament o pèrdua de dades causada per problemes del programa en si.\nPer tal de permetre al Client fer còpies de seguretat de les pròpies bases de dades Microsoft SQL, Nominalia.com posa a disposició del Client el programa myLittleBackup, propietat de myLittleTools (http://www.mylittletools.net), disponible en alguns plans del Servei, instal·lat als servidors de Nominalia. El Client reconeix que el programa myLittleBackup s’ofereix “tal qual”, sense cap garantia, ni explícita ni implícita, alliberant Nominalia.com qualsevol responsabilitat en cas de mal funcionament o pèrdua de dades causada per problemes del programa en si.\nPer tal de permetre que el Client pugui gestionar les funcionalitats que inclou el seu producte de Hosting, Nominalia posa a disposició del Client el programari cPanel de propietat de cPanel, Inc. (http://cpanel.net/), disponible en alguns plans del Servei, instal·lat als servidors de Nominalia. El Client accepta que el programari cPanel s’ofereix “tal i com és”, sense cap garantia de funcionament, ni explícita ni implícita, exonerant a Nominalia de tota responsabilitat en cas de funcionament deficient cas o pèrdua de dades a causa de problemes ocasionats pel programari cPanel.\nPer tal de permetre que el Client pugui gestionar les funcionalitats que inclou el seu producte de Hosting, Nominalia posa a disposició del Client el programari WHM de propietat de cPanel, Inc. (http://cpanel.net/), disponible en alguns plans del Servei, instal·lat als servidors de Nominalia. El Client accepta que el programari cPanel s’ofereix “tal i com és”, sense cap garantia de funcionament, ni explícita ni implícita, exonerant a Nominalia de tota responsabilitat en cas de funcionament deficient cas o pèrdua de dades a causa de problemes ocasionats pel programari WHM.\nPer tal de permetre que el Client pugui gestionar les còpies de seguretat del seu compte cPanel, Nominalia posa a disposició del Client el programari R1Soft de propietat de R1Soft (http://www.r1soft.com/), disponible en alguns plans del Servei, instal·lat als servidors de Nominalia. El Client accepta que el programari R1Soft s’ofereix “tal i com és”, sense cap garantia de funcionament, ni explícita ni implícita, exonerant a Nominalia de tota responsabilitat en cas de funcionament deficient cas o pèrdua de dades a causa de problemes ocasionats pel programari R1Soft.\n2.4 – La Responsabilitat de Nominalia\nEl servei estarà disponible les 24 hores del dia, set dies a la setmana, exceptuant les suspensions per intervencions de manteniment. Nominalia no serà responsable de les possibles interrupcions del Servei que es compromet a restablir el més ràpidament possible sempre i quan no siguin culpes greus de Nominalia. Nominalia podrà, en qualsevol moment, interrompre la prestació del Servei si hi ha raons justificades de seguretat i / o de confidencialitat, previ avís al Client.\nNominalia no serà en cap cas responsable en cas de mal funcionament del Servei a causa d’esdeveniments fora del control raonable de Nominalia com ara:\n• Esdeveniments de força major;\n• Esdeveniments causats per tercers, com ara, la interrupció o mal funcionament dels serveis dels operadors de telecomunicacions i / o línies d’energia elèctrica o d’actes o omissions de l’Autoritat de Registre competent;\n• Mal funcionament dels terminals o d’altres sistemes de comunicació utilitzats pel Client.\n2.5 – Queixes i reclamacions\nEl Client ha d’informar de qualsevol irregularitat del Servei mitjançant carta certificada amb justificant de recepció dins de les 48 hores següents. No informar en la forma i terminis aquí descrits eximeix Nominalia de tota responsabilitat.\n3 – Durada\nLa present OdS, depenent de l’opció triada pel Client durant el procés de compra o després des del seu panell de control, pot tenir una durada anual o superior, exceptuant les condicions descrites al paràgraf “Servei de Noms de Domini mantinguts per Nominalia “. La renovació al seu venciment pot ser automàtica o manual.\n3.1 – Venciment amb renovació automàtica\nEn cas de venciment amb renovació automàtica i pagament amb targeta de crèdit, les tarifes establertes en l’apartat “Tarifes i Pagaments”, és cobraran en els terminis previstos i les condicions vigents en el moment de la renovació, com s’indica en el tauler de control, directament per Nominalia a la targeta de crèdit del Client, prèvia notificació per correu electrònic. Quan no sigui possible per Nominalia efectuar aquest càrrec, el contracte no es renovarà automàticament i el mateix es considerarà definitivament vençut en el termini establert. En aquesta situació, el Client podrà renovar el Servei seguint els procediments de renovació manual.\nEn cas de venciment amb renovació automàtica i pagament mitjançant un sistema diferent de la targeta de crèdit, Nominalia, 20 dies abans de la data de caducitat procedirà a executar, prèvia notificació per correu electrònic, la renovació i remetrà la factura al Client la qual haurà de ser abonada en els terminis previstos. La factura s’enviará per correu electrònic i també serà accessible a través del tauler de control. En cas que el Client no procedeixi el pagament en els terminis previstos, Nominalia pot rescindir en qualsevol moment el Servei, llevat del que disposa l’article. 6 de les CGS. En aquest cas, totes les dades presents a l’espai posat a disposició amb el Servei seran eliminades sense cap responsabilitat per part de Nominalia pel no manteniment i / o no emmagatzematge de les mateixes.\n3.2 – Venciment amb renovació manual\nEn cas de venciment amb renovació manual, el Client podrà sol·licitar a Nominalia, mitjançant el procediment online posat a disposició per Nominalia, la renovació del Servei amb la present OdS per períodes successius, en els terminis que apareixen en el panell de control del Client i en les condicions tècniques i econòmiques existents en el moment de la renovació del Servei i seguint el procediment de renovació. En el cas de no renovació, en la forma i dins dels límits de temps especificats anteriorment, al venciment el Servei, deixarà de ser proporcionat, i aquesta OdS cessarà i no tindrà cap validesa, sense necessitat de cap comunicació per part de Nominalia. En aquest cas, totes les dades presents a l’espai posat a disposició pel Servei seran cancel·lades sense cap responsabilitat per part de Nominalia per el no manteniment i / o no emmagatgematge de les mateixes.\n3.3 – Finalització del contracte\nEn cas de finalització dels efectes del contracte i / o en cas de no compliment de les Condicions del Servei anteriorment mencionades, a part de la desactivació de les funcions descrites a l’oferta, totes les dades a l’espai posat a disposició pel Servei seran cancel·lades sense cap responsabilitat per part de Nominalia pel no manteniment i / o no emmagatzematge de les mateixes.\nPer tant, serà responsabilitat del Client la gravar i desar les dades en un suport alternatiu abans de la data de venciment , sempre que no tingui la intenció de renovar el Servei, o el deixi expirar sense renovació.\n4 – Tarifes i pagaments\nEls càrrecs per la prestació del Servei sol·licitat estan especificats en l’Oferta. La prestació del Servei s’entén vigent en el moment del pagament de la quantitat acordada pel Servei indicat en l’oferta. El preu de la renovació s’aplicarà en correspondència al preu del llistat aplicat per Nominalia en el moment de la sol·licitud per part del Client i especificat en aquell moment al panell de control.\nConsulti aquí l’Ordre de Servei vigent fins al 12 de desembre del 2013


Metres de roca: If it makes you happy....\nMúsica a tota pastilla, de la que fa que tots quatre moguem el cap seguint el ritme. Un infinit somriure de satisfacció i més gana que l'ajudant de Santa Claus als Simpson's. Aprofitant que venim de la frontera, de la Serra del Poll, de l'Olga Frontera. Una via del copón. Semiequipada generosament. Per tant, frienli's pa que os quiero. L'indret més que bonic, un santuari del que fem per aquests mons de Déu...\nL'Andrés, l'Enric , l'Eduard i jo hem gaudit d'un dia de bandera, d'una via molt guapa i d'una estona inoblidable. Que fet i fotut és al que venim, al menys jo. L'Edu que ha fet cordada amb mi ha seguit l'Andrés, que al seu torn seguia l'Enric. Així com l'Enric i l'Andrés s'han anat alternat al cap de la corda, l'Edu i jo no tant. El segon llarg li he fotut jo cantant lo del Bob Esponja a grito pelao, doncs m'han dit que han vist una bitxa a la meitat del segon llarg. I jo que penso, no s'ha de fer soroll, pos toma, greatest hit de P4...\nPer cert, val la pena fer la reunió en un bon arbre només sortir, doncs no ets sents i frega molt. El meravellós tercer llarg ha estat brutal, de seguro a seguro s'ha d'escalar, però pares el coco i amb el canto ja fas. En la meva primera setmana de règim he alleugerit el macuto 5kg, però tampoc estic per massa virgueries. L'Edu ha flipat, jo he flipat, l'Enric ha flipat,l'Andrés que ens feia d'amfitrió també. El següent llarg té fama de trencadot, però es deixa fer bé i quan la cosa es posa tonta el seguro, ja sigui pitó, spit o parabolt , tranquil·litza. Com que l'Edu, ja anava una mica exigit dels dos darrers llargs, li he fotut jo el següent. Val a dir que amig llarg he tret el plano per orientar-me, sort...\nPrevi canvi d'impresions l'Edu ha fet el darrer llarg. Avui el tio venia flipant de feia rato. L'Andrés i l'Enric ens esperaven al cim amb el ràppel muntat. Al cim com no fotos abraçades, i la cançó de'n Bob. Com diu la Sheryl Crow: If it makes you happy....\nPublicat per Fent el mono per l'Aresta Brucs a 20:45\nFelicitats per la via i el bon humor!\nl'Olga frontera no deixa indiferent, la primera vegada que hi vaig anar vam recular al tercer llarg...quan hi vaig tornar m'el vaig demanar i vaig xalar! molt bona roca i una placa on s'ha d'escalar. La resta molt divertida i amb passets curiosos. Fins la baixada no té desperdici.\n27 de febrer de 2011 a les 22:41\nGràcies Jaume. Ja feia dies que necessitava un dia així. La via és molt maca,per molts motius: l'entorn, el recorregut, l'estil, la dificultat... Probablement diran que falta continuitat, o que sobren o falten seguros, o que la roca és tal o qual. Personalment em quedo amb el conjunt.\n28 de febrer de 2011 a les 14:21\nAhir toacaba dia familiar i amb una bona amistat, esquiada collonuda a Gran Valira. Estrena de esquis, la neu prou bona, ni una pedra, poca gent (la crissi, final de mes...)Dia rodó. Ara ja soc en plenes falles, fins que no les cremem el 19, serà un no parar. Tinc plans per repetir l'esquiada la setmana seguent de Sant Josep, si l'estat de la neu o permet. Desprès... no us deslliurareu de mí facilment, hi ha gana de roca, però ara toquen FALLES, el primer es el primer. Enhorabona per l'escalada. GABI\n1 de març de 2011 a les 0:52\nJa hi haurà temps per enfilar-nos. Recorda si a Falles no folles, falles...\n1 de març de 2011 a les 8:39\nUn pas mes enllà...


Pateix cremades en un incendi a les Borges del Camp | Bombers\nEl foc es va originar al garatge del seu immoble\nper Albert Fuertes 29/05/2022 10:42h\nGran ensurt el viscut aquest dissabte al vespre a la localitat de les Borges del Camp. Els Bombers de la Generalitat van actuar en un incendi en un habitatge situat al camí de Riudecols de la localitat del Baix Camp.\nSegons informa el cos, es va rebre un avís, als voltants de tres quarts de nou, d'un foc que afectava un garatge d'un immoble. Després d'activar vuit dotacions, els Bombers, en arribar al lloc de l'incident, es van trobar que no hi havia flames al lloc.\nL'origen del foc hauria estat una fuita de gasolina al garatge de l'immoble de les Borges del Camp i, quan el combustible es va apagar, també van finalitzar les flames que hi havia.\nEl propietari de l'immoble, quan va veure les flames, es va disposar a apagar-les. L'home ho va aconseguir, però va patir cremades de diverses consideracions que van obligar a traslladar-lo a un centre hospitalari amb cremades de segon grau.\nA l'interior de l'habitatge també hi havia altres persones. Aquestes, però, es van evacuar i no van patir danys ni ferides en conseqüència de l'incendi.\nAnar a portada Última hora Successos Última hora incendi Última hora Bombers Última hora Les Borges del Camp


Detingut un piròman per provocar cinc incendis\nDetingut un piròman per provocar cinc incendis de matinada a Sant Andreu\nHi ha hagut focs al carrer Bartrina, l'avinguda Meridiana i al carrer Gran de Sant Andreu\nCotxes cremats a Sant Andreu pel piròman detingut / Cedida: @oscarbacalao\nAdrià Lizanda 01/02/2019 8:43 am\nUn piròman ha cremat motos, cotxes i contenidors a Sant Andreu aquesta matinada. Poc després de les dues de la matinada i en només mitja hora, l’home hauria provocat diversos focs. Fonts de l’Ajuntament detallen que hi ha hagut cinc incendis i que s’han mobilitzat 13 dotacions de Bombers. Els incendis han sigut al carrer Bartrina, a l’avinguda Meridiana, al carrer Gran de Sant Andreu i al passeig Santa Coloma.\nAl passeig Santa Coloma també ha cremat dos cotxes i una moto. Just al costat a Av. Meridiana uns contenidors també. pic.twitter.com/oVvndjTV15\n— yeeeeee (@oscarbacalao) 1 de febrer de 2019\nEls Mossos concreten que el detingut és un ciutadà espanyol nascut el 1982 i té 11 antecedents policials, tot i que cap per incendi. O era el seu primer incendi o fins ara no l’havien enxampat. En canvi, les detencions anteriors han sigut per delictes diversos com ara robatoris, danys i maltractaments.\nAvui, agents del cos l’han enxampat a les tres de la matinada i l’han detingut. Estava amagat entre dos cotxes al carrer Pare Manyanet. Tenia les mans negres i portava encenedors a les butxaques i altres estris que la policia ha considerat que eren per provocar incendis.\nSe l’ha detingut per un delicte continuat d’incendi perquè n’ha provocat més d’un: en un primer recompte, s’ha detectat que havia cremat 8 motos, 5 cotxes, 2 contenidors, 2 rètols d’un comerç i part d’una façana, a la qual han arribat les flames però que només ha quedat socarrimada. El foc no ha provocat cap ferit.


El Punt Avui - Notícia: Pràctic i gratuït\n14/09/12 02:00\t-\nTweet\tCal amb urgència facilitar la generació de riquesa. Sense l'excusa dels diners, només s'han de prendre les decisions Antoni Abad\n17/05/2013\tL'empresa és la clau\n05/04/2013\t‘Lean administration'\nJa fa temps que la nostra situació com a país és delicada i incerta. La imminent necessitat d'un rescat de l'Estat espanyol cada dia sembla més propera. D'altra banda, l'atur a l'agost va registrar un increment de 38.179 persones en global i de 8.090 a Catalunya; aquest increment és menor per l'estacionalitat, però, des de Cecot, preveiem un important augment de l'atur en els propers mesos, fruit, en bona part,de la manca de mesures de reactivació econòmica per part del govern. És absolutament cert que la reducció del dèficit públic és una condició indispensable per poder sortir de la crisi. Sense aquesta reducció no hi haurà finançament assequible ni per a la banca ni per a l'Estat i, sense aquest finançament, no és possible plantejar-ne el creixement econòmic, totalment necessari per reduir l'atur i generar riquesa. Però això no és suficient. L'Estat només s'ha centrat en mesures per reduir dèficit, mentre que sembla que s'ha oblidat completament de la creació del producte interior. Per a nosaltres, com a país, és vital queel govern, dins del pla de reformes que està posant en marxa, incorpori també mesures d'estímul econòmic que ajudin, amb efectivitat, a millorar la competi-tivitat del teixit de pime existent, així com a crear-ne de nou. I, per ser coherents, això s'ha de fer possible senseincrementar la despesa pública.Des de la patronal Cecot estem convençuts que hi ha mesures molt efectives que no costen diners o que, fins i tot, suposen estalvi per a l'Estat. D'aquestes m'agradaria destacar-ne cinc: Facilitació dràstica dels tràmits per crear noves empreses, acompanyat pel tan demanat “silenci administratiu positiu”. S'hauria de permetre l'obertura de noves empreses o ampliació i modificació de les existents en un termini no superior als quinze dies, fins i tot assumint el risc que en aquest procés hi hagi coses que no es facin prou bé des d'un inici. Una vegada l'empresa estigués activa es podrien establir terminis, sempre a posteriori, per adaptar el que, prudentment, fos pertinent. Forta bonificació de les quotes a la Seguretat Social per a la creació d'ocupació per a empreses exportadores, en proporció al percentatge que les exportacions suposin respecte de la seva facturació total. Millorar l'escandall de cost de les empreses que s'adrecen a altres mercats amb capacitat de compra, és actualment més transcendental que mai. Addicionalment als efectes beneficiosos de tenir un teixit empresarial més internacionalitzat, és una aposta estratègica a mitjà i llarg termini. També ho és bonificar tota nova contractació de persones a l'atur. La distància per a l'Estat entre no pagar prestació d'atur i cobrar encara que bonificadament quotes de Seguretat Social és tanta com estalviar i ingressar alhora. Pla integral per a la reconversió d'ambaixades i oficines comercials a l'exterior per convertir-les en autèntics agents d'internacionalització. No es tractaria de posar-hi més recursos, sinó d'utilitzar els actuals de manera efectiva. És un escàndol comparant-ho amb països competitius. Lligada amb l'anterior, pla global pactat per totes les administracions per a l'explotació dels polígons industrials i vivers d'empreses infrautilitzats. Aquests recursos podrien oferir-se a emprenedors i empreses d'arreu del món a preus molt competitius, facilitant unes infraestructures que en molts casos són de primer nivell. Posar en marxa de manera immediata la llei de suport a l'emprenedor, que el govern de l'Estat està preparant des del mes de gener. És necessari establir una estratègia que fomenti la creació de noves empreses i ajudi a consolidar les ja existents i fer-les créixer. I oferir a través de la figura de l'“autoemprenedor” una sortida creïble i senzilla per “oficialitzar” qualsevol activitat econòmica. Cal amb urgència facilitar lageneració de riquesa. Sense l'excusa dels diners, només s'han de prendre les decisions. Una mica de coratge!\nDarrera actualització ( Divendres, 14 de setembre del 2012 02:00 )\nEl Punt Avui. Comarques Gironines 14-09-2012 Pàgina 21 El Punt Avui. Edició Nacional 14-09-2012 Pàgina 27 DESA LA NOTÍCIA A:\nPep Llets (Barcelona) Demana vostè que utilitzi les neurones a qui fins ara ha demostrat que utilitza les gònades. Ho veig difícil.\nDivendres 14 setembre 2012, 13:28


Targetons estàndards Targetons amb UVI Targetons amb stamping or Targetons amb stamping plata Targetons amb tinta Blanca Targetons troquelats Targetons amb format especial\nImpressió Comercial Targetons\nUna de les seccions més clàssiques de la nostra impremta és la dels targetons. A Pressing sempre apostem pels nous dissenys i les tendències que arriben al nostre sector, però gràcies al format que tenen els targetons, els seguim recomanant per a determinades situacions.\nA Pressing oferim una gran varietat de targetons impresos. La qualitat i els seus acabats de luxe sempre acompanyen el resultat d'aquestes peces clàssiques de la impremta. Targetons amb UVI, stamping or o plata, amb tinta blanca, encunyats o, si ho desitges, amb formats i papers especials. Segons els teus gustos o necessitats, escollirem el disseny més adequat.\nConeixes la diferència entre les targetes de visita i els targetons?\nLa targeta de visita d'una empresa o particular és la targeta de presentació. És el reflex de qui som o què fem a primera vista. Per això, el disseny és fonamental per transmetre quantes més sensacions positives, millor.\nEls targetons, però, permeten més llibertat a l'hora del seu ús. De fet, la seva utilització és més versàtil i es pot adaptar a molts contextos.\nSi hi ha un tipus de targetó que tothom reconeix és el d'una invitació per a un esdeveniment o el d'un document d'agraïment després d'un congrés. Però el millor d'aquest producte és que pot reinventar-se i convertir-se, per exemple, en algunes bodes que no volien un disseny tradicional, han triat aquest format per convidar als seus éssers estimats.\nAl final, el que importa és que els teus targetons siguin d'una gran qualitat i això és el que a Pressing sempre podem garantir-te.\nFes la teva comanda online i t'ho enviem a qualsevol punt d'Espanya en 2 dies. Descobreix una altra forma de comunicar amb els targetons. Hi ha més formats i suports dels que imagines. Ens deixes ensenyar-t’ho?


Bons recorreguts en segona divisió\n18 gen 20 En la prova de segona divisió vàrem veure grans recorreguts de la Thai, la Cloe, en Loki, la Sally i la Nugget\nDiumenge passat, la prova de segona divisió començava a la tarda amb el que la cosa va començar amb solet. Ja es veia, però, que la cosa s’aniria complicant i així va ser. Al final de la prova ja estàvem ben tapats i, els que teníem més sort, ben embolicats amb una manta.\nEn l’aspecte esportiu la cosa també va començar bé. Ni que l’agility tenia les seves coses semblava una pista possible de fer i divertida si te’n sorties.\nAquest va ser el cas de la Thai que va fer un agility perfecte i va guanyar la mànega. En Loki va fer un agility molt ràpid ni que, un cop més, va evitar el balancí i després va entrar molt fort al eslàlom amb el que va anar de la primera a la tercera porta de cop.\nEn petits i mitjans la resta de gossos del club no van tenir massa sort: en Jake va començar molt bé però va perdre una mica la connexió amb la guia i va acabar fent un salt al revés i a en Kuma li va passar quelcom similar. La Nugget va anar molt bé però és molt nova i encara no te gaire distància lateral amb el que un túnel sota la rampa li va fer la punyeta.\nEn grans la Sally va repetir un balancí poc acurat amb el que va eliminar-se i en Thor va tenir problemes amb el eslàlom ni que al final se’n va sortir. Ara bé, el que ens va deixar a tots impactats, va ser el recorregut d’en Joan Miquel amb la Cloe. Rapidíssims, sense una passa de més i molt efectiu. Es cert que van fer falta a la passarel·la, quelcom que estan treballant, però va ser una pista d’aquelles de recordar i a gairebé set segons del guanyador de la mànega.\nA l’hora del jumping vàrem trobar-nos amb un recorregut molt lineal, amb llargues línies amb algun punt de control. Aquí si que en Loki va poder-se lluir i va fer el recorregut a zero, guanyant la mànega. Els altres petits i mitjans van tenir problemes amb un castell que hi havia prop del final. Sobre tot el pobre Kuma que, per un error, es va trobar amb un obstacle que era més alt que ell.\nEn estàndard varem veure pistes molt i molt bones d’en Marc amb la Sally ni que amb una falta i, sobre tot, de la Mercè amb la Nugget que va fer una pista rapidíssima encara que al fer un canvi en el túnel la Nugget la va seguir..\nAl final, sumant les dues mànegues, en Josep i en Loki van aconseguir pujar al tercer lloc del podi. També s’ho mereixen de tant en tant!


El crim del rovell d’ou a l'steak tartare\nEl crim del rovell d’ou a l’steak tartare\n"Cap dels steak tartare servits en els restaurants més reconeguts, o preparats pels millors xefs, porten un rovell d’ou a sobre"\nEl steak tartare o bistec tàrtar (si en voleu catalanitzar el nom) és un plat que em té el cor robat. I com tots els plats que formen part del meu particular univers gastronòmi, m’ha interessat conèixer-lo a fons, saber-ne el seu origen, les seves receptes, cuinar-les i menjar-lo en una multitud de restaurants tant de casa nostra com d’arreu del vell continent cuinat per tota mena de xefs, des d’anònims fins a multiestrellats.\nÉs un plat apassionant del que no es coneix el seu origen. La literatura gastronòmica està plena de llegendes i de relats que intenten establir-ne qui el va inventar, però no n’hi ha cap que de manera fefaent es pugui dir que n’és la bona. De fet, interpretacions literàries a part, com la que es fa de la novel·la de Jules Verne, ‘Miguel Strogoff’, escrita l’any 1876, la recepta del steak tartare no apareix documentada com a tal fins al 1938, quan el cuiner Prosper Montagné la publica en el Larousse Gastronómico.\nLa base del plat és un bona carn crua de vedella picada a mà amb ganivet a dauets petits (SÍ, la carn ha d’estar picada a ma, a ganivet!!!, no val la carn picada a màquina), i que es posa en maceració en una salsa que té tantes interpretacions com cuiners la preparen. No hi ha una recepta única per a la salsa del steak tartare. Si feu una recerca per la literatura gastronòmica, receptaris i xarxes socials trobareu infinitud de receptes d’aquesta salsa. El sentit comú us portarà a diferenciar les que poden ser millors i quines són astracanades. Els ingredients més comuns o més utilitzats per fer la salsa són: xalota, mostassa en gra o a l’antiga, rovell d’ou, oli d’oliva extra verge, salsa Worcestershire o també anomenada Perrins, salsa Tabasco i tàperes.\nJo tinc una dèria amb el steak tartare, no suporto que me’l serveixin amb un rovell d’ou a sobre del timbal de carn picada a ganivet. Aquesta és una variant del servei d’aquest plat que fan molts restaurants, cercant més l’estètica visual del plat que no el gaudi sensorial. Vagi per endavant que servir el steak tartare amb el rovell d’ou a sobre de la carn no és una errada, sinó una de les moltes variants de la recepta d’aquest plat. Ara bé, cap dels steak tartare servits en els restaurants més reconeguts, o preparats pels millors xefs, porten un rovell d’ou a sobre perquè fos jo qui l’hagués de barrejar amb la carn picada.\nEls steaks tartar que formen part de l’Olimp dels meus records gastronòmics, com els dels restaurants parisencs Hugo Desnoyer, Le Severo, Ma Bourgogne o Les Fines Gueules, o també el servit al restaurant valencià Askua, o els que preparen a Barcelona els restaurants Caldeni o Topik, o el de La Taberna de Elia a Pozuelo de Alarcón, o els dels restaurant Lakasa i Lafayette a Madrid, tots ells memorables, no porten el rovell d’ou a sobre de la carn!


Oferta de feina Atenció al client - Empresa telecomunicacions a Vic - Ref 101484 - Borsa de Treball | Classificats.net\nOferta de feina (Ref. 101484)\nAtenció al client - Empresa telecomunicacions\nDepartament Comercial i Venda\nHorari 10 a 14h i de 16 a 20h (De dilluns a dissabte)\nSou 1583 bruts mensuals\nDescripció Estàs buscant una oportunitat de creixement laboral? T´apassiona el món comercial i el contacte directe amb empreses i clients? Busques una empresa compromesa amb el seu equip humà i en actual creixement?\n- Horari central de Dilluns a Dissabte.\nData publicació 16/08/2021\nTitulació ESO/Batxillerat o superior\nEs valorarà - Competències comercials i capacitat per a treballar sota pressió.\nImprescindible - Disponibilitat horària.


L'any 1965 els Beatles fan un doble concert a Barcelona i Madrid. Joana Biarnés va ser l'única fotògrafa que va poder compartir diverses hores amb ells en la seva estada a l'Hotel Avenida Palace de Barcelona. La setmana després del festival Revela - T es compleix el 50è aniversari d'aquest esdeveniment que va quedar marcat en la memòria de molts.\nD'aquesta trobada van sortir la col·lecció d'instantànies que ara es presenten. Moltes inèdites, i un document íntim, d'un dels grups més important de la història. Una cita ineludible per als grans fans del mític grup de Liverpool. Tant a Madrid com a Barcelona s'han organitzat concerts de celebració.\nAl costat del seu pare, Juan Biarnés, fotògraf esportiu, descobreix la fotografia i comença el seu aprenentatge. El 1959 ingressa a l'Escola de Periodisme de Barcelona. En 1962 comença a treballar al diari Pueblo, de Madrid, on cobreix, per exemple, la riuada del Vallès que assola Terrassa. El 1975 dirigeix l'equip gràfic de l'agència Contifoto. Funda la seva pròpia agència, anomenada Sincro Press International i finalment, el 1985 Joana abandona la professió de fotorreportera definitivament. L'any 1986 obre el restaurant Cana Joana, a Eivissa, considerat un dels millors de les illes.\nL'any 2013 s'inica una campanya de micromecenatge a Verkami per completar el documental sobre ella coproduït per Televisió de Catalunya, en col·laboració amb la Diputació de Barcelona, l'Institut Català de les Dones, el Departament de Cultura de la Generalitat de Catalunya i la Fundació Photographic Social Vision. L'any 2014 rep la Creu de Sant Jordi que atorga la Generalitat de Catalunya .\nLloc: La Estrella. Carrer del Carme. Vilassar de Dalt


activitats fora de classe, Curs 2015-2016, Voluntariat per la llengua\nInici de la 21a edició del Voluntariat per la llengua de Sant Boi de Llobregat\nEl 20 de febrer comença la 21a edició del Voluntariat per la llengua de Sant Boi de Llobregat. Aquesta nova edició acabarà el dia 20 de juny i compta amb la participació de la majoria de parelles de l’edició anterior i de noves incorporacions.\nApunta’t per ser voluntari/voluntària\nApunta’t per ser aprenent/a\nSi necessiteu més informació o us hi voleu inscriure en persona us atendrem al Servei Local de Català de Sant Boi de Llobregat.\nInici de la 18a edició del Voluntariat per la llengua de Sant Boi de Llobregat\nEl 13 d’octubre de 2014 començarà la 18a edició del Voluntariat per la llengua de Sant Boi de Llobregat. Aquesta nova edició acabarà el dia 16 de febrer de 2015 i compta amb la participació de la majoria de parelles de l’edició anterior i de noves incorporacions.


La Correm Junts 2020 recapta 10.164€ per a les persones amb discapacitat intel·lectual greu - Diari de la Discapacitat\nIniciInclusió SocialLa Correm Junts 2020 recapta 10.164€ per a les persones amb discapacitat...\nGràcies a la venda de prop de 1.000 samarretes solidàries i les aportacions d' empreses col·laboradores\nL’entitat ha agraït tot el suport a la iniciativa // Foto: Fundació Aspasim\nLa Fundació Aspasim ha aconseguit recaptar 10.164 euros dins La Correm Junts 2020, que enguany no s’ha pogut fer de forma presencial per la pandèmia de la Covid i s’ha convertit en una edició especial.\nAixí, la la 8ena milla de Sarrià ha estat centrada en la venda d’una samarreta solidària commemorativa, feta de la mà de l’il·lustrador Miguel Gallardo. Des del 25 de setembre fins el 25 d’octubre, dia en que s’hauria celebrat la cursa, s’han venut 994 samarretes, que junt als donatius solidaris i les aportacions dels patrocinadors ha permès recaptar més de 10,000 euros.\nLes aportacions de les empreses col·laboradores han permés cobrir les despeses de producció i difusió de les samarretes i destinar els 100% dels recursos aportats pels compradors als programes de la Fundació Aspasim.\nTota la recaptació de La Correm Junts 2020 es destinarà a l’atenció de les persones amb discapacitat intel·lectual greu que atén la Fundació Aspasim.\nArticle anteriorJaume Vilella: “L’equip tècnic hem planificat un pla A i un pla B per si ens confinen novament”\nArticle següentEducació anuncia una remesa imminent de 8.000 mascaretes transparents pels alumnes amb sordesa


Hilonecesito by Xurry, la Merceria que necessitava Roses ·\nInici General Hilonecesito by Xurry, la Merceria que necessitava Roses\nHilonecesito by Xurry, la Merceria que necessitava Roses\nLa merceria Hilonecesito by Xurry està ubicada al carrer de l’Església, nº 4, de Roses\nHilonecesito by Xurry és la nova Merceria de Roses ubicada al carrer de l’Església, nº4\nLa Jessica Checa, coneguda pels seus amics i familiars com la Xurry, és una rosinca que treballava a l’hostaleria, el que significa que disposava de poc temps lliure per dedicar-se a la seva passió: cosir. Una afició que pràctica des de ja fa 15 anys.\nI aquest any, en plena pandèmia, va decidir donar un canvi professional a la seva vida, i ho ha fet com a emprenedora obrint el seu propi negoci. Un negoci que té a veure, com no podia ser d’una altra manera, amb la seva afició: la costura.\nI d’aquesta manera va néixer al passat mes d’abril Hilonecesito by Xurry, que no es tracta només d’una nova merceria, sinó de la merceria que Roses necessita.\nTota mena de teles, fils i estris per bordar\nI és que a Hilonecesito by Xurry hi trobem tot el necessari per bordar i cosir, des de tota mena de fils, com els Perlé, i llanes de tots colors fins a teles de tot tipus, com ara la lycra, les lonetes per fer tot tipus de bosses, de cotó per treballar en el patchwork o la tela Piqué, molt utilitzades per a la confecció de cobertors, bressols per a bebè i abrics o vestits de nena i de dona.\nI per utilitzar els fils, les llanes i les teles la Xurry compta en la seva merceria amb els estris més adients, com ara tisores, cintes de marcar, fermalls, agulles de màquina de cosir, agulles llaneres, agulles de tricotar, marcadors per les teles i, en definitiva, tot el que es necessita per emprendre a casa una feina de costura.\nCal destacar que si necessiteu un tipus de tela que no trobeu en lloc, només cal dir-li a la Xurry, que ella s’encarregarà que la tingueu.\nBosses Tote Bag exclusives\nAquestes bosses Tote Bag són exclusives de la merceria Hilonecesito by Xurry\nHilonecesito by Xurry crea els seus propis models de bosses Tote Bag, nom que procedeix de l’anglès antic (de quan Shakespeare parlava en el teatre) i és unes de les últimes tendències d’aquest segle XXI.\nBosses que la Xurry crea manera exclusiva, amb el seu folre per dins i les costures reforçades i que són ideals tant per portar cada dia com per quan anem a la platja, ara que falta poc perquè arribi l’estiu.\nBosses que a part de tenir un bon disseny i ser d’una gran qualitat tenen un preu irresistible, només cal apropar-se al carrer de l’Església, nº 4, per comprovar-ho.\nArranjaments de tot tipus\nLa Xurry fa a la seva merceria tot tipus d’arranjament, com per exemple, aquells pantalons que et van una mica llargs ella te’ls deixa a mida. I el mateix fa si et passa amb un vestit o si necessiteu escorçar una mica les mànegues de la camisa que tant us agrada perquè no us la poseu per aquest motiu.\nEn definitiva, la Xurry us solucionarà qualsevol tipus d’arranjament que necessiti el vostre vestuari.\nHorari de Hilonecesito by Xurry\nLa merceria Hilonecesito by Xurry obre de 9:30 a 13:30 hores i de 16:30 a 20 hores tots els dies de la setmana menys dilluns al matí, que és quan la Xurry aprofita per anar a Girona a comprar teles i demés gènere i complements; i menys els diumenges, ja que també es mereix un dia descans, com tot fill de veí.\nArticle anteriorEl Consell Comarcal lliura els premis del vintè concurs de cartells sobre el Dia Mundial sense Tabac\nArticle següentFarmàcies de guàrdia a Roses al mes de juny


Sarunas Jasikevicius torna a casa (Àlex Gozalbo)\nEl Barça de bàsquet s’encomana a l’entrenador lituà per impulsar el seu projecte\n3 min. Barcelona 02/07/2020 21:00\n651x366 Sarunas Jasikevicius / JUANJO MARTÍN / EFE Sarunas Jasikevicius / JUANJO MARTÍN / EFE\nEl Barça de bàsquet va anunciar la incorporació de Sarunas Jasikevicius com a nou entrenador. L’acord amb el tècnic lituà, que va descartar una oferta per substituir Zeljko Obradovic al Fenerbahçe, és per a les pròximes tres temporades, fins al 30 de juny del 2023. El club blaugrana haurà de pagar una indemnització econòmica ( buyout ) al Zalgiris, amb qui encara tenia un any de relació contractual. Conscient que el nom de l’exjugador genera consens en els diferents sectors del barcelonisme, Josep Maria Bartomeu va treure pit del fitxatge. “Ben tornat a casa, Saras! La teva passió i el teu coneixement són una garantia per donar un nou impuls al projecte del Barça. Al mateix temps, vull agrair el treball i la dedicació de Svetislav Pesic en aquests últims anys. Gràcies, coach!”, va escriure a les xarxes socials.\nEl Barça va utilitzar una fotografia de Jasikevicius fent un petó a l’escut blaugrana per anunciar la seva incorporació, fet que va provocar la reacció de jugadors de la NBA amb passat culer com Joe Ingles o Mario Hezonja. “Estem molt il·lusionats amb l’arribada del Sarunas, un entrenador que coneix perfectament la casa i que era desitjat per tot Europa”, va opinar Joan Bladé. El directiu responsable de la secció de bàsquet també va posar en valor la feina feta per Svetislav Pesic. “Li estem molt agraïts per la tasca que ha fet. La seva arribada va ser un punt d’inflexió. Es van guanyar dues Copes del Rei i dimarts vam estar a punt de guanyar una Lliga. Han sigut dos anys molt intensos amb una feina molt bona”, va recordar.\nJasikevicius, que té 44 anys, vol portar el seu ajudant Darius Maskoliunas a Barcelona, on el club català espera poder fer una multitudinària presentació la setmana que ve. “Nosaltres no som el Barça ni el Fenerbahçe. No només s’ha d’oferir un salari, sinó també un equip. El Saras vol guanyar l’Eurolliga. Tots entenen que això es pot fer amb més garanties al Barça. Ell coneixia les condicions d’aquí i sap com treballem, però aquests són clubs de diferent calibre en termes de finances i d’oportunitats per adquirir jugadors”, es va lamentar Paulius Motiejunas, general manager del Zalgiris. Jasikevicius sempre havia mostrat la seva intenció de tornar a can Barça, on havia viscut dues etapes com a jugador. Saras va guanyar una Eurolliga (2003), dues Lligues ACB (2001, 2003) i tres Copes del Rei (2001, 2003 i 2013) amb la samarreta de l’equip blaugrana, on va jugar del 2000 al 2003 sota les ordres d’Aíto García Reneses i Svetislav Pesic i també el curs 2012-13 amb Xavi Pascual a la banqueta. El tècnic, que heretarà un projecte molt ambiciós que estava dissenyat per competir per objectius màxims, no tindrà a la plantilla Ante Tomic, que acaba contracte i va tancar un cicle de vuit anys al Barça.\nSaras, que prové del Zalgiris Kaunas, aterra amb l’aval de cinc Lligues LKL (2016, 2017, 2018, 2019 i 2020) i tres Copes (2017, 2018 i 2020). La seva carrera d’entrenador va començar el 2014, un cop retirat, quan va ser tècnic assistent de Gintaras Krapikas durant una temporada i mitja.


Connexió Apadrina un equipament | betevé Web\nMarc Bermejo@marcbermejo dimarts 7 de març, 2017 , 15.50\nD'entrada, apadrinar un equipament ens pot semblar un pèl estrany. Però la idea és que 2.000 alumnes des de les escoles bressol fins a arribar els cicles formatius del Raval es facin seves les instal·lacions culturals que tenen a tocar. Parlem del MACBA, el CCCB, l'Arts Santa Mónica o la Filmoteca de Catalunya, entre d'altres. Fruit d'aquesta col·laboració sorgiran aquest any 18 apadrinaments, és a dir, 18 projectes que els infants i joves aniran treballant durant el curs conjuntament amb els professionals d'aquests equipaments.\nÉs un projecte cultural innovador que serveix per apropar els veïns del barri a aquests equipaments, a vegades una mica allunyats del gran públic per les seves propostes, però l'intercanvi serveix en les dues direccions. Per exemple, el MACBA, després de l'experiència amb les escoles bressol del Mont Tàber i el Canigó, ha desenvolupat un projecte educatiu per als més menuts en el qual ja s'han mostrat interessades 10 escoles bressol de la resta de la ciutat.


Activitats - Fondo Cristal Costa Brava\nTota la informació sobre el municipi de Tossa de Mar. Descobreix un munt d’activitats per fer.\nBUCEIG I SNORKEL\nAl llarg de la badia de Tossa hi ha gran quantitat de platges i cales que et permeten practicar buceig i snorkel tant a la platja gran com a diferents cales al llarg de la badia. D’aigües cristal·lines tens molt bona visibilitat sota l’aigua i les aigües són tranquil·les.\nLa Mar Menuda, per exemple, és una de les millors zones de buceig de la Costa Brava. Pots fer un bateig d’snorkel o de buceig i escollir entre una gran varietat d’excel·lents centres especialitzats.\nTossa compta amb renom internacional per l’incomparable enclavament en el que es troba, al cor de la Costa Brava, en un paratge purament mediterrani.\nEl Parc de sa Riera és un espai verd públic, extens (unes 5 hectàrees) i planer situat a l’entorn de la riera de Tossa, a uns 500 metres del nucli urbà de la població.\nAl parc trobem varis ambients configurant un entorn divers de gran valor natural i paisatgístic que ofereix multitud de possibilitats per la passejada, el descans o el lleure en família. També es pot fer en bicicleta.\nEl parc compte amb diferents equipaments i serveis: bancs, papereres, taules, font, jocs infantils, pista esportiva, parc urbà de salut, deixalleria, centre d’acollida d’animals i es troba al costat de la zona esportiva municipal amb el pavelló, la piscina coberta, camp de futbol de gespa artificial i dues pistes de pàdel.\nTossa sempre ha estat un destinació de Turisme Familiar. Sempre ha comptat amb una gran oferta en oci per a nens i famílies. Des de activitats al mar on es poden llogar patins i petites embarcacions a banda d’una amplíssima oferta esportiva, llogar bicicletes per fer excursions per la vila i, també, gaudeix de gran nombre de gronxadors repartits arreu i parcs infantils en recintes privats dels hotels i restaurants.\nA més a més, a les rodalies de la població trobem parcs aquàtics com el Water World i el Marineland Catalunya.\nDescarrega’t aqui el flyer de les rutes de La Selva\nEl Puig de Cadiretes, és un recorregut per un relleu totalment muntanyenc, en ple massís de Cadiretes (PEIN), un paisatge dominat per la vegetació mediterrània que permet gaudir d’increïbles panoràmiques de la costa i l’interior. Val la pena arribar-se al cim de Cadiretes (fora d’itinerari), que ofereix una excel·lent perspectiva de bona part de la comarca i els seus voltants. Itinerari dur, amb forts pendents. Molt recomanable per als més atrevits ja que el descens pot ser perillós.\nPlanes de l'Aromir\nLes Planes de l’Aromir compta amb una ruta que transcorre pel massís de Cadiretes. Aquesta, però, és menys exigent i alterna els trams amb descensos per forts pendents amb trams gairebé planers i de fàcil pedalada, que permeten recuperar forces. De tant en tant, els camins completament “tancats” per la vegetació de les muntanyes litorals donen pas a clarianes que deixen veure excel·lents panoràmiques de la costa.\nL’Aiguafina és un recorregut força a l’abast de qualsevol usuari, tret d’algun pas una mica més complicat. És el més assequible de tots els de Tossa de Mar. El desnivell és poc important i el paisatge força variat: camps de conreu, retalls de bosc mediterrani, boscos de ribera, rieres litorals…


“BARRIS ANTICS, MOLT PER OFERIR, MOLT PER DESCOBRIR"\n“BARRIS ANTICS, MOLT PER OFERIR, MOLT PER DESCOBRIR" Olot s'adhereix a la campanya de dinamitzaicó del comerç de proximitat\nOlot, a través de l’Associació de comerciants i amb la col·laboració de l’Ajuntament d’Olot, l’Associació de placers, l’Associació d’Hostalatge i Turisme Garrotxa, s’adhereix a la campanya que té per objectiu dinamitzar el comerç de proximitat en els municipis.\nAquesta iniciativa consisteix en què, fins al 30 de juny, per cada compra que faci el client en algun dels establiments comercials adherits, rebrà una butlleta que dipositarà en una bústia i que el permetrà participar en un sorteig, que tindrà lloc dissabte 7 de juliol. Els guanyadors podran gaudir de 37 experiències gastronòmiques, nits d’hotel, visites guiades, espectacles, lots de productes típics..que li ofereixen els 37 municipis que participen a la campanya.\nAixí, a més de premiar la compra als comerços de proximitat, també es dona a conèixer la riquesa i el patrimoni de cada municipi convidant als guanyadors, amb un acompanyant, a passar un dia complet.\nA Olot, el premi consistirà en una visita guiada pel centre de la ciutat i un tast dels productes del territori al Mercat d’Olot. Als premiats se’ls entregarà una motxilla amb productes del territori, descomptes en comerç, restauració, allotjament i entrades gratuïtes als tres museus d’Olot. Els guanyadors de la visita a Olot, visitaran la capital de la Garrotxa el 7 de desembre dins el marc de la mostra de pessebres i el Festival veus.\nLa Xarxa de Barris amb Projectes està formada per ajuntaments que impulsen plans de millora de barris i posen en marxa aquestes campanyes amb l’objectiu de potenciar i dinamitzar el comerç urbà de proximitat i per millorar la qualitat de vida i la cohesió social. L’objectiu és el de recuperar la centralitat comercial dels nuclis històrics i, així, el seu paper de referència.\nTota la informació a www.acolot.com


L'obra de teatre 'Projecte Meitner' es podrà gaudir al Teatre Rialto\nEl Teatre Rialto de València presenta de l'11 al 14 de març l'espectacle 'Recordando a Lise Meitner' part del projecte Meitner que CRIT Companyia de Teatre ha desenvolupat amb el Consell Superior d'Investigacions Científiques i la Universitat de València.\nProjecte Meitner és una iniciativa multidisciplinar de l'Institut de Física Corpuscular i la companyia CRIT, a més de l'obra de teatre, el projecte contempla unes jornades científiques i un concurs per tal de visibilitzar la contribució de les grans pioneres de la ciència mitjançant la figura de Lise Meitner , dona que va contribuir a descobrir la fissió nuclear i fou oblidada quan el Premi Nobel va reconéixer aquest treball científic.\nEl projecte també compta amb la col·laboració de la Fundació espanyola per a la ciència i la tecnologia (FECYT) del Ministeri de Ciència i Innovació.\nLa part central del projecte és la representació teatral de la qual podrem gaudir aquesta setmana al Teatre Rialto, amb l'estrena absoluta del muntatge 'Projecte Meitner -Recordando a Lisa Meitner-', text de Robert Marc Friedman, que se representa per primera vegada en castellà. L'obra, escrita en 2002 ha sigut representada als escenaris de Noruega, Alemanya, Itàlia, Estats Units i ara a Espanya.\nAnna Marí són els directors d'esta versió que es podrà veure al Teatre Rialto, el paper de Lise Meitner estarà interpretat per l'actriu valenciana Victòria Salvador a qui acompanyen en l'escenari els actors Álvaro Báguena i Panchi Vivó.\nDurant les representacions hi hauran sessions adreçades a alumnes de secundària i sessions per al públic general, amb col·loquis al finalitzar les representacions en els quals el públic podrà plantejar els seus interrogants a un panel d'experts que estaran allí per tal de contestar els seus dubtes.\nL'obra ens conta la vida de Lise Meitner, investigadora jueva i codescobridora de la fissió nuclear que tingué que fugir de l'Alemanya nazi pel seu origen. Posteriorment, al seu forçat exili a Suècia, es va veure obligada a la més absoluta austeritat científica i econòmica a causa dels interessos particulars del seu amfitrió Manne Siegbahn.\nAl 1944, quan el Premi Nobel va guardonar el descobriment de la fissió nuclear, va ser, el seu estret col·laborador, Otto Hahn l'únic que va rebre el premi ignorant el tribunal el paper essencial de Lise Meitner per al descobriment.\nLa pregunta que ens fem ara és: com es recordarà la història? S'ha fet justícia amb la Lise Meitner? Esta és la reflexió de la funció i de tot el projecte que es desenvolupa al seu voltant


Estavella el cotxe contra el quarter “per matar un policia”\n09 maig 2021 21:54\nLa detinguda, que és molt conflictiva i té nombrosos antecedents, diu que “tard o d'hora” ho aconseguirà\nJavier Jiménez | 29 juny 2010\n"Vull matar un policia i tard o d'hora ho aconseguiré". Ahir de matinada, una conductora envestí diverses vegades el quarter de la Policia Local de Porto Cristo. Els danys hi foren considerables, encara que, per sort, cap agent no hi resultà ferit.\nNo és el primer pic que l'acusada -María Teresa M.O., de 30 anys- s'enfronta amb la Unitat Territorial de Costes. Fa uns mesos que protagonitzà un greu incident en un prostíbul i es resistí als funcionaris. En una altra ocasió, armà un escàndol a l'hospital de Manacor, on copejà una taula fins que la rompé. Devers les quatre de la matinada passada, es va dirigir cap al quarter de la UTC amb un monovolum de la marca Renault Megane i el va fer xocar a una velocitat considerable amb l'entrada principal de les oficines. Els veïns varen sentir un renouer i alguns varen guaitar per la finestra per saber què passava.\nVa ser llavors que varen veure una conductora que efectuava la maniobra de marxa enrere, accelerava bruscament i es tornava a estavellar contra l'entrada del quarter. Repetí la mateixa operació diverses vegades, fins que el vehicle gairebé entrà als despatxos. La barrera metàl·lica quedà fora de lloc i arrossegà la taula de transmissions i algunes vidrieres.\nUn oficial que estava de guàrdia havia sortit de les dependències minuts abans i, per tant, no hi havia ningú. Tot d'una que va tenir notícies d'allò succeït, la UTC i la Unitat Nocturna de la Policia Local de Manacor muntaren un fort dispositiu i procediren a la detenció de la sospitosa, que estava fora de si i amb símptomes d'anar beguda. La dona, abans de ser immobilitzada i conduïda a l'hospital, va proferir greus amenaces contra els funcionaris, com ara: "Vull matar un policia i tard o d'hora ho aconseguiré" i "Al final, us agafaré al quarter o a ca vostra mateix".\nMaría Teresa és acusada d'atemptat contra els agents, conducció sota la influència de begudes alcohòliques i amenaces i també podria ser imputada per intent d'homicidi.


Comencen les jornades aproPA’T de didàctica del patrimoni a les comarques de Tarragona i de les Terres de l’Ebre - Nova Conca\nEl Museu de la Vida Rural de l’Espluga de Francolí acull aquest dissabte 10 de novembre, la tercera edició de les jornades de formació aproPA’T\nDivendres, 9 de novembre de 2018 a les 10:56h\nEl Museu de la Vida Rural de l’Espluga de Francolí acull aquest dissabte 10 de novembre, la tercera edició de les jornades de formació aproPA’T, un espai de trobada entre el professorat i els professionals dels museus per promoure la generació de sinèrgies i experiències innovadores entre els diferents agents culturals i educatius del territori.\nAquest any, les jornades es centren en els museus com a eines per a la innovació pedagògica a les aules i estan dirigides tant a docents de tots els nivells educatius com a estudiants i professionals dels museus i entitats culturals.\nLes jornades s’inicien amb una ponència a càrrec de la directora del Museu de la Vida Rural Gemma Carbó, que ens parlarà de les comunitats culturals d’aprenentatge. La segona ponència, anirà a càrrec de Maite Blay, professora de l’aula d’acollida de l’institut Pons d’Icart de Tarragona, que ens explicarà com el patrimoni és una eina de gran valor per acollir els alumnes nouvinguts.\nDurant les jornades es presentaran experiències entre museus i centres educatius que s’estan duent a terme com el projecte “I tu, què pintes?” entre el Museu Deu i els centres educatius del Vendrell i l’experiència Tàndem realitzada entre el Museu Nacional d’Art de Catalunya i l’Escola Miquel Bleach amb la coordinació de la Fundació Catalunya - La Pedrera. També hi haurà un espai aprenentatge social i compartit entre els participants.\nLes jornades tindran una segona sessió el dissabte el 17 de novembre al Museu de Tortosa. En aquest cas, comptaran amb les ponències de l’artista i professor de la Universitat Rovira i Virgili, Albert Macaya amb qui repensarem el binomi arts-educació per tal de crear una experiència i coneixement compartit al museu. La consultora Andrea Granell, ens presentarà l’eina per avaluar el disseny de les activitats educatives patrimonials creada per la Comunitat de Pràctica de Patrimoni i Escola.\nAproPA’T és una iniciativa de la Xarxa Territorial de Museus de les comarques de Tarragona i de les Terres de l’Ebre de la qual en formen part el Departament de Cultura de la Generalitat de Catalunya dotze museus de la demarcació: el Museu d'Alcover, el Museu Terres de l'Ebre, el Museu d'Història de Cambrils, el Museu Deu, la Vil·la Casals - Museu Pau Casals, la Fundació Apel·les Fenosa, el Museu de la Vida Rural, el Museu Comarcal de la Conca de Barberà, el Museu de Reus Salvador Vilaseca, el Museu Diocesà de Tarragona, el Museu Nacional de Tarragona, el Museu de Tortosa i el Museu de Valls.


08/03/2019 - Paiporta adjudica la renovació de 910 punts de llum per tot el poble 08/03/2019\nL'Ajuntament millorarà lluminàries a 78 trams de carrers en un pla que completa la renovació de quasi tot l’enllumenat públic\nL'Ajuntament de Paiporta acaba d'adjudicar la renovació de 910 de punts de llum a 78 trams de carrers diferents repartits per tot el poble. El projecte, que sumat a plans anteriors suposa la millora quasi completa de tots els punts de llum de la localitat, tenia un pressupost base de 193.579,95 euros (IVA inclòs) i s’ha adjudicat per 115.000 euros. En breu començaran els treballs de substitució de lluminàries antigues per noves.\nDels 910 punts, 704 requeriran de la substitució de les bombetes actuals per lluminàries de tecnologia LED, més eficients i amb millor lluminositat. En altres 204 casos, i d’acord amb la memòria tècnica del departament d’Urbanisme, s’ha de canviar el grup òptic complet. El fons per a escometre aquesta actuació prové de les Inversions Financerament Sostenibles (IFS) de l'Ajuntament.\nLa renovació estarà repartida per tot el poble, des de Literat Azorín, amb 82 punts, Alfafar, amb 11, Doctor López Trigo, amb 18, passant per Doctor Fleming, on es milloraran 14 punts, o el carrer Torrent, amb 25. També a la carretera de Benetússer es canviaran 16, i 18 al jardí del motor de Sant Francesc. El carrer Clara Camponamor és altre dels que més incidència tindrà, amb 23 punts dins d’aquest pla. També en aquesta zona s’actuarà a Doctor Marañón, Porvenir i Sant Joan de Ribera.


Ràdio Tordera – Arrenca la nova programació Tardor-Hivern-Primavera de Ràdio Tordera\nset. 13, 2019App, Noticies, Tecnologia\nRàdio Tordera estrena la nova programació de Tardor-Hivern-Primavera 2019-2020. Entre les novetats de la temporada destaca un apartat d’efemèrides dins l’informatiu, la retransmissió del futbol sala a casa i a fora i un espai amb actuacions en directe anomenat la maketa, amb periodicitat mensual. També s’incorporarà prèvies informatives a Instagram, la utilització de càmera al locutori i la repetició de l’informatiu a la matinada.\nEls matins de la temporada Tardor-Hivern-Primavera continuarà amb la fórmula d’èxit formada pels programes: Bon Dia Menuts de 8 a 9h; Revista de l’informatiu de 9 a 10h i l’Ara i Aquí de 11 a 13h.\nEls serveis informatius de Ràdio Tordera seguiran sent el referent informatiu del poble amb butlletins a cada hora i Informatius centrals a les 10h i a les 19h. I trobareu espais com l’entrevista i la tertúlia dels polítics, Fem empresa, el nou apartat de les efemèrides, l’agenda cultural i el línia directe amb l’Alcalde.\nA la tarda continua el programa Ona Maresme de 15h a 18h amb un caire més informatiu i més periodístic amb sortides al territori.\nProgrames dedicats a la cultura, el cinema, la música de tots els estils, entrevistes, i molt més podreu descobrir a la programació de l’emissora que t’escolta.\nEls esports també seran protagonistes amb el programa diari El Show dels Esports cada dia de 20h a 21h. I durant els caps de setmana amb les retransmissions en directe.\nRàdio Tordera seguirà apostant també per les noves tecnologies: d’una banda amb les identitats al Facebook, Instragram i al Twitter, on es plasmen cada dia les notícies i les diferents informacions relacionades amb l’emissora; i de l’altra, amb les emissions d’Internet, la ràdio a la carta i l’aplicació per telèfons mòbils.\nLa programació Tardor-Hivern-Primavera 2019-2020 es va aprovar per unanimitat del Consell d’Administració de Ràdio Tordera.\nLes escoles de Tordera inicien el curs amb normalitat El teatre clavé estrena programació amb la pel·lícula Ernest&Celestina, contes d’hivern


Salem Zenia i Carme Arenas > Jo sóc l'estranger - Liberisliber\nSalem Zenia i Carme Arenas > Jo sóc l'estranger\nSalem Zenia és l’estranger, el senyalat i el perseguit, el berber, el nòmada, el refugiat... Però Salem Zenia és també l’escriptor compromès, el periodista silenciat, el lliurepensador i l’agitador d’idees, el poeta... Salem Zenia és l’home!\nSalem Zenia és periodista, poeta i novel·lista en llengua amaziga. Va nàixer a la Cabília (Algèria) l’any 1962. Militant de la causa amaziga i de les causes justes, viu, milita i treballa a Catalunya. Jo sóc l'estranger és el segon poemari publicat a Catalunya després de Sol cec.\nSegons Carme Arenas, presidenta del PEN Català, qui acompanyarà a l'autor en la presentació d'aquest llibre, “Salem és un apassionat de la pròpia llengua i cultura amazigues. En cadascun dels gèneres troba el llenguatge i l’òptica més adients per expressar tot allò que en ell és prioritari: la vida, la llibertat, la pròpia cultura, l’amor. Gran defensor de la llibertat d’expressió, és un home compromès, i no sols amb el seu país dissortat, que no respecta la cultura i la llengua autòctones, que sotmet la població a una persecució i a un silenci inhumans. Aquesta seva defensa aferrissada de la llibertat i el compromís li ha comportat tota mena de persecucions fins a obligar-lo a emprendre el camí de l’exili per salvar la pròpia vida.\nSalem Zenia és un amazic català que ha triat el nostre país per establir-se i des d’aquí defensar tots dos pobles seus. No sabria dir si Zenia va triar Catalunya o Catalunya va triar Zenia, però sí que sé del cert que avui, vuit anys després de la seva arribada ─acollit pel PEN Català i l’Ajuntament de Barcelona en el marc del programa Escriptor Acollit, que promou la xarxa de ciutats refugi ICORN (International Cities of Refuge Network)─, ha estat i continua essent un referent humà i literari per a tots els catalans i un aferrissat defensor de la societat d’acollida, a la qual fa constantment aportacions intel·lectuals de gran valor.”\nEstructurat en cinc grans blocs, Jo sóc l’estranger ressegueix els grans temes de la poètica de Zenia. Allò més important per a l’ésser humà és la llibertat, perquè és l’única cosa que ens fa ser éssers dignes. Som en tant que som lliures. L’amor és el llaç que tot ho lliga i enforteix, és l’element que dóna sentit a la vida. Amb la ràbia expressa el seu cansament per una lluita antiga, però malgrat el cansament no hi ha ni un bri de resignació en la seva veu i l’actitud és d’una gran determinació en la lluita, a més d’una crida als intel·lectuals per tal que denunciïn els “malvats” i “assassins” que han matat l’esperança del seu poble, com també la veu de denúncia de la religió, motiu o excusa de totes les discòrdies. Amb la revolta continua l’actitud de no doblegar-se davant tot allò que és injust i que fa mal al seu poble. El compromís de ser actiu en la lluita ho és fins a les darreres conseqüències. I acaba concloent que és per tot el que ha anat establint “que hem d’aprendre a dir no”. I arribem al darrer apartat, exili, on el poeta recupera aquest to més personal per fer-nos avinent la seva pròpia circumstància, la d’aquell que ha hagut de separar-se forçadament de la seva gent per encarar el dur camí de l’exili. Ara Zenia ens confessa que la seva vida ha agafat un to de llegenda. Per això ens diu: Jo sóc l’estranger, sobretot d’una terra on ell havia “...ofert ma joventut/ per veure un país lliure”. Però, tot i haver agafat “...el camí/ més dur i ple de ferides”, un camí fet de soledat, accepta aquest destí per aconseguir deixar un país i un món millor per a les generacions futures.\nPerquè són veus valentes, generoses i irreductibles com les de Salem Zenia les que fan els països més dignes.\nDissabte, 03 d'octubre de 2015 a les a les 17.30 h


5 Fotos de ciclamens\nLes flors, de cinc pètals, s'agrupen en verticils i són de colors que varia del blanc al porpra. El fruit és en forma de càpsula amb cinc cambres i conté diverses llavors que són dispersades per les formigues.\nEn jardineria s'usen sobretot varietats de l'espècie Cyclamen persicum.\nL'aroma del ciclamen és apreciat des de fa molt de temps i ja era popular entre els romans. No obstant això, es va introduir a Europa al segle xvi. Avui dia, a més de ser una de les plantes més populars venudes pels floristes, és una matèria primera utilitzada en moltes creacions fragants, donant-los una frescor que és floral, dolç, verd i lleugerament humida. No obstant això, l'olor del ciclamen no es pot extreure de manera natural. Per tant, es reprodueix en el laboratori a partir d'altres matèries primeres. Per això, els perfumistes utilitzen el ciclamen aldehid, conegut per la seva olor fresca i lleugerament aquosa.\nFotos de ciclamensModifica\n↑ «Ciclamen-Materiales» (en castellà). Perfumes y fragancias on line. [Consulta: 3 gener 2020].\nObtingut de «https://ca.wikipedia.org/w/index.php?title=Ciclamen&oldid=27156084»\nDarrera modificació: 10 maig 2021 a les 11:59


centre catòlic mataró: El misteri d’Agatha Christie captura la Sala Cabanyes amb “La ratera”\nEl misteri d’Agatha Christie captura la Sala Cabanyes amb “La ratera”\nToni Grané i Enric Lucena dirigeixen un clàssic del teatre que s’estrena aquest dissabte dia 6\n“La ratera”, el clàssic del misteri escrit per Agatha Christie, s’estrena aquest dissabte dia 6 a la Sala Cabanyes, on se’n faran sis representacions fins que abaixi el teló el 21 d’abril. Toni Grané i Enric Lucena codirigeixen aquesta obra per a tots els públics sobre un assassinat en un hotel rural, aïllat en ple hivern per la neu.\nLa casa d’hostes que han obert la Mollie (Lídia Rovira) i en Frank (Toni Luna) a Monkswell Manor no ha tingut una bona estrena. Cau una forta nevada i la ràdio acaba d’anunciar un assassinat a Londres. De mica en mica, van arribant els visitants: el peculiar jove Christopher Wren (Pere Vàzquez); la senyora Boyle (Paquita de la Hoz), que es queixa per tot; el senyor Paraviccini (Santi Clavell), una víctima de la nevada que de seguida ha fet sentir incòmodes la resta d’hostes; el major Metcalf (Xavier Codony), un militar retirat; i l’estranya senyoreta Cassewell (Marta de Santos). Tots queden incomunicats a causa de la nevada i l’arribada de l’inspector Trotter (Enric Lucena) no ha millorat les coses: una nota trobada per la policia fa pensar que l’assassí de Londres va cap a l’hotel. Però quan descobreixen un cadàver s’adonen que no és veritat que l’assassí hagi d’arribar. Ja hi és.\nEl director Enric Lucena compara “La ratera” amb el muntatge ”8 dones”, estrenada a la Sala Cabanyes la primavera de 2009. “Quan vaig arribar a Mataró vaig veure “8 dones” que era una cosa lleugerament similar, on també hi havia vuit personatges i tenia una part de misteri molt intensa”.\n“La ratera” és la segona obra que dirigeix Lucena a la Sala Cabanyes, després d’”Accident”, de Lluïsa Cunillé, estrenada ara fa un any. Els dos muntatges “no tenen res a veure”, explica Lucena, que valora el fet de poder compartir la direcció de l’espectacle amb Toni Grané: “dirigir i actuar és complicat, per això vam decidir codirigir perquè treu pes a l’hora d’interpretar”.\nUna llegenda del West End\n“The Mousetrap”, el títol original de l’obra, es va estrenar a Nottingham el 6 d’octubre de 1952 i, el mes següent, va arribar al West End de Londres. Des d’aleshores no ha deixat de representar-se i, el mes de novembre passat, va superar les 25.000 representacions.\n“És l’obra més representada de forma ininterrompuda de la història del teatre”, recorda Lucena. De fet, la idea de portar “La ratera” damunt de l’escenari de la Sala neix quan “vam veure la notícia que se celebrava el 60è aniversari de l’estrena”. El director destaca que el text d’Agatha Christie “és excel•lent i molt mesurat, cada frase és allà per alguna cosa”.\nDissabte, 6 d’abril de 2013, a dos quarts de deu del vespre (21:30 h)\nDiumenge, 7 d’abril de 2013, a dos quarts de set de la tarda (18:30 h)\nDissabte, 13 d’abril de 2013, a dos quarts de deu del vespre (21:30 h)\nDiumenge, 14 d’abril de 2013, a dos quarts de set de la tarda (18:30 h)\nDissabte, 20 d’abril de 2013, a dos quarts de deu del vespre (21:30 h)\nDiumenge, 21 d’abril de 2013, a dos quarts de set de la tarda (18:30 h)\nPreu: 11 euros (platea) / 9 euros (amfiteatre)\nInformació i reserva de localitats: 618.77.30.13 (els divendres, de 6 de la tarda a 9 del vespre) i a través de l’adreça electrònica entrades.salacabanyes.cat


Es presenta el projecte d'interconnexió elèctrica submarina entre Formentera i Eivissa\nLa nova connexió hauria de servir per deixar d'instal·lar grups electrògens a l'illa cada temporada estival\n2 min. Palma 10/05/2017 18:34\n651x366 S'espera que el projecte estigui acabat abans de 2020 / CONSELL DE FORMENTERA S'espera que el projecte estigui acabat abans de 2020 / CONSELL DE FORMENTERA\nUna passa endavant per reforçar i garantir el subministrament elèctric a Formentera. Així ha definit el conseller de Territori, Energia i Mobilitat, Marc Pons, la futura interconnexió elèctrica submarina entre Eivissa i Formentera. Aquest dijous s'ha presentat el projecte, que disposa d'un pressupost de gairebé 78 milions d'euros.\nSegons Pons, aquesta nova interconnexió "suposarà posar fi a la necessitat d’instal·lar grups electrògens cada temporada estival", a més de deixar d'encendre la turbina existent. El president del Consell de Formentera, Jaume Ferrer, ha explicat que és un projecte que "des de fa anys reclamam i una inversió imprescindible pel sistema energètic”.\nTanmateix, Ferrer ha apuntat que hi presentaran al·legacions per intentar millorar el projecte de Red Eléctrica de España i fer que l'afectació sigui la mínima possible, sobretot pel que fa al tram terrestre. Les previsions són que durant aquest any es dugui a terme tota la tramitació i que el 2018 comencin les obres que han de permetre "el tancament de la central del Ca Marí", en paraules del conseller.\nAixí, aquesta connexió hauria de quedar enllestida entre 2019 i 2020. El nou projecte substituiria un sistema "obsolet", que té una antiguitat de 42 anys. Aquesta situació, segons dades de Red Eléctrica Española, suposa una despesa en manteniment des de 2010 superior als 4 milions d'euros.\nEl nou projecte preveu també que l'enllaç incorpori fibra òptica per a la seva gestió i que la potencial capacitat excedentària pugui ser aprofitada per tercers per millorar les comunicacions de l'illa.


Blanc és ja la referència dels festivals de disseny gràfic a Catalunya, tot i cumplir-se tot just la quarta edició. I un cop més, una bona representació d'alumnes i professors del centre va fer-hi acte de presència.\nLes conferències, el punt fort del festival, van oferir l'oportunitat d'escoltar des de dissenyadors que són autèntics referents, com la consagrada Pati Núñez, fins a autors emergents com els alumnes seleccionats per presentar el projecte final. De les xerrades en podem destacar l'originalitat i entusiasme de Pep Torres (director del Museu dels invents i les idees de Barcelone, el MIBA), la capacitat de marcar tendència en l'àmbit del disseny gràfic de Twopoints, la sobrietat i elegància dels productes editorials de Dídac Ballester i Ibán Ramón, la creativitat i capacitat de reinvenció dels Toormix, el virtuosisme en la fabricació de somnis de paper de WandaBarcelona, les rocambolesques històries de Run Design, la publicitat gamberra de La despensa o la precisió en el disseny tipogràfic de l'argentí Eduardo Manso.\nEls crèdits, a càrrec de Bungalow, il·lustraven una història de ficció molt ben construïda, amb l'actuació d'alguns dels participants del mateix festival.\nCal parar especial atenció a la selecció de dissenyadors emergents, tant en el nou apartat d'amics del blanc (10 minuts llargs d'exposició per a cada participant) com en la ja clàssica secció de presentació de projectes finals. Si ens hem de guiar pel nivell mostrat per aquests participants, al disseny gràfic català li esperen anys de molt bona salut i talent.\nCal fer esment sobretot en la presentació d'Hamo Studio, amb un vídeo de les seves mares explicant a què es dedicaven els seus fills dissenyadors (pràcticament tots els assistents s'hi podien sentir identificats), la brillant teoria dels matrimonis entre client i dissenyador (amor i diners, amor sense diners i diners sense amor) d'Oriol Gayán i la altíssima qualitat del projecte final de l'alumna d'ESDI, Alba Miralles.\nI encara una altra luxe: l'exposició La immaculada, amb participació de dissenyadors de renom de la talla de Lo Siento, Mariscal, Laura Meseguer, Brosmind...\nNo ens queda res més que felicitar els organitzadors, Raul i David, per la tasca que duen a terme any rere any i engrescar-los a que segueixin endavant amb més edicions. Nosaltres no hi faltarem.\nAl twitter del @serraiabella hi podeu trobar la informació amb la nostra crònica en directe de l'esdeveniment. Més informació a l'etiqueta #blancfest\nconferències curs 2012-2013 disseny gràfic exposicions


Etiquetatge nutricional en els aliments, què volen dir? - Bio Eco Actual\nHome Seguretat Alimentària Etiquetatge nutricional en els aliments, què volen dir?\nEtiquetatge nutricional en els aliments, què volen dir?\nMoltes vegades en l’etiquetatge trobem missatges del tipus “ric en fibra”, “alt contingut en proteïnes”, “baix en greix”, etc. Aquests missatges són voluntaris i formen part de la publicitat i ens donen idea d’algunes de les característiques nutricionals del producte, però, no sempre són garantia que el producte sigui òptim nutricionalment. Per això, a més de saber què signifiquen aquests missatges, convé llegir també la llista d’ingredients i la taula de l’etiquetatge nutricional.\nLes declaracions nutricionals són missatges que poden diferenciar uns productes d’altres, però que no sempre ens ajuden a comparar-los. La raó és perquè no totes les empreses utilitzen aquests missatges i, per tant, podem trobar productes iguals en el mercat que un tingui el missatge i l’altre no. Per exemple, el missatge de font de fibra el podem trobar en unes galetes que així ho indiquin, però no vol dir que aquest producte hagi de tenir més fibra que unes nous que, potser, en el seu etiquetatge o publicitat, no fan al·lusió a aquesta declaració. Font de fibra significa que l’aliment té 3g de fibra o més per cada 100g, de manera que les galetes poden complir-lo, però també les nous ho compliran doncs contenen fibra de forma natural. De fet, les nous podrien anar fins i tot més enllà ja que tenen més de 6g de fibra per cada 100g cosa que, a nivell legal, permetria declarar que les nous són riques en fibra o tenen un alt contingut en fibra.\nLes declaracions nutricionals són missatges que poden diferenciar uns productes d’altres, però que no sempre ens ajuden a comparar-los\nImaginem ara un formatge que indica en el seu etiquetatge que és font de proteïnes, això vol dir que més del 12% de la seva energia prové d’aquest macronutrient. No obstant això, això es dona pràcticament en tots els formatges, sinó en tots, així que és un missatge que ens dona una informació sobre el producte però que no ens serveix per comparar. Fins i tot alguns formatges seran rics en proteïna cosa que vol dir que un 20% de la seva energia l’aporten en forma de proteïna. Així, quan vulguem comprar un producte que tingui una bona quantitat de proteïnes, a més de veure si té el missatge de font de proteïnes o ric en proteïnes, hauríem de comparar el seu contingut real d’aquest nutrient a la taula nutricional. Aquests missatges referents a les proteïnes s’utilitzen molt en productes lactis o en gelatines, encara que, en la pràctica totalitat dels casos, cal tenir en compte que són aliments naturalment font o rics en aquest nutrient.\nAltres missatges habituals referents a les qualitats nutricionals de l’aliment i el seu significat són els que segueixen:\nBaix en energia\nSerà aquell producte que no contingui més de 40kcal per cada 100g si és un sòlid o de 20kcal per cada 100ml si és un líquid. Aquest missatge no es correspon amb els productes “zero” ja que aquests han de complir que tenen no més de 4kcal per cada 100ml i això només ho poden complir algunes begudes en les que els sucres s’han substituït per edulcorants.\nLight o lleuger\nVol dir que almenys té un 30% menys de greix o de sucres respecte a les versions norma ls del producte. Que un producte sigui light no vol dir que ho sigui en el seu conjunt, pot ser que la reducció s’hagi fet en greixos, però no en sucres, així que convé fixar-se bé en els ingredients i en la taula nutricional ja que no tot el light és igual de lleuger.\nA més de saber què signifiquen aquests missatges, convé llegir també la llista d’ingredients i la taula de l’etiquetatge nutricional\nBaIix en greixos\nEn aquest cas el producte no pot contenir més de 3g de greixos per cada 100g o 1,5 g per cada 100ml, en el cas dels líquids. És un missatge bastant habitual i que podem trobar, per exemple, en alguns tipus d’embotits o carns fredes o en alguns productes tipus burguers vegetals.\nEn aquest cas el missatge ens dona idea d’un contingut baix en un tipus de greixos que convé evitar o reduir per qüestions de salut i que són els greixos saturats i els greixos trans. Un aliment que dona aquest missatge en el seu etiquetatge o publicitat complirà que la suma d’aquests dos tipus de greixos no superi els 1,5 g per cada 100g o els 0,75g per cada 100ml en el cas dels líquids. Aquest missatge és interessant doncs els greixos saturats en excés tenen efectes negatius per a la salut.\nFont de greixos omega-3\nAquest missatge es refereix a un tipus de greixos que sí són saludables i, per tant, són interessants en la nostra alimentació. Un producte amb aquest missatge ha de complir la condició de tenir almenys 0,3g d’àcid alfa-linolènic per 100g i per 100kcal, o almenys 40 mg de la suma d’àcid eicosapentaenoic o docosahexaenoic per 100g i 100kcal. Si el missatge és “ric en omega-3” vol dir que el producte té el doble de les quantitats abans esmentades. En aquest missatge és important que, com a consumidors, sapiguem que l’àcid-alfa-linolènic és l’omega-3 típic dels aliments vegetals com les nous o algunes llavors i que l’àcid eicosapentaenoic i el docosahexaenoic, també coneguts com EPA i DHA, són els típics del peix blau. Aquests últims són els més potents a nivell d’efecte beneficiós per a la salut, encara que els aliments que tenen aquest missatge solen estar enriquits amb olis de llavors rics en àcid alfa-linolènic.\nBaix en sucres\nEls productes que no tinguin més de 5g de sucres per cada 100g poden portar aquest missatge, que es refereix al seu contingut total d’aquests nutrients i que, per tant, no ens dona informació de si el producte té sucres afegits. Això només ho sabrem si consultem la llista d’ingredients.\nPer tot això, el recomanable quan veiem missatges d’aquest tipus és consultar la taula nutricional i la llista d’ingredients doncs aquí veurem realment les característiques del producte o podrem comparar-los.\nParlem de l’etiquetatge dels aliments, BioecoActual, 15/12/2020 – Bon dia i bon profit! 02/01/2021 At 21:04\n[…] Per llegir tota la informació, cliqueu a l’enllaç:https://www.bioecoactual.com/ca/2020/12/15/etiquetatge-nutricional-aliments-que-volen-dir/ […]